b'\n_START_ARTICLE_\nBeras\n_START_PARAGRAPH_\nBeras ialah padi yang telah diproses dan dibuang kulitnya. Beras akan mengembang apabila dimasak bersama air yang kemudian akan menjadi nasi. Beras yang kandungan kanjinya tinggi dikenali sebagai beras pulut, atau secara ringkasnya pulut sahaja. Beras pulut lebih melekit berbanding beras biasa._NEWLINE_Sekiranya jumlah air yang digunakan bagi memasak beras agak banyak, ia akan menjadi bubur. Terdapat pelbagai jenis bubur yang diperbuat daripada beras, dan juga bahan bijiran lain.\n_START_SECTION_\nVarieti beras\n_START_PARAGRAPH_\nBeras boleh didapati dalam lebih kurang 40,000 varieti. Varieti yang paling banyak digunakan di Malaysia ialah beras putih tempatan, Thai dan Vietnam; beras wangi Thai; beras basmati Pakistan dan India; beras Bario, beras pulut dan lain-lain beras jenis istimewa.'